Qui és Montserrat García Balletbó?
Montserrat García Balletbó (Barcelona, 1955) és una metgessa catalana. Llicenciada en medicina i cirurgia per la Universitat de Barcelona, és especialista en anatomia patològica i investigadora en tractaments biològics de regeneració dels teixits. Amb la col·laboració de la doctora Ana Wang Saegusa, a la dècada dels 2000 van ser pioneres a utilitzar factors de creixement per rejovenir els teixits o reparar lesions de la pell. Dirigeix la Unitat de Medicina Regenerativa de l'Hospital Quirón de Barcelona i és presidenta de la Fundació Garcia Cugat per a la recerca biomèdica.
Llicenciada i doctorada en Medicina i cirurgia per la Universitat de Barcelona. És especialista en Anatomia patològica. De 1978 a 1981 va ser metge assistent en la Càtedra d'Histologia i Anatomia Patològica de l'Hospital Clínic de Barcelona. El 1980 va estudiar en el Servei d'Anatomia Patològica del Massachusetts General Hospital. Des de 1988 treballa en el Servei de Cirurgia Ortopèdica i Traumatologia dirigit pel doctor Ramon Cugat a l'Hospital Quirón de Barcelona. El 1999 va obtenir el títol de Màster en Traumatologia de l'Esport per la Universitat de Barcelona.
L'any 2004 inicià la recerca sobre Factors de Creixement a la pell. En el 2007 impulsà la creació de la Fundació García Cugat per a la recerca biomèdica, que porta el nom del seu pare, el metge traumatòleg José Garcia Cugat, de la qual és Patrona Fundadora, i des de 2012 Presidenta del Consell Directiu. L'any 2010 inicià la recerca amb cèl·lules mare a l'equip que dirigeix el doctor Ramón Cugat. És Directora del Departament de Medicina Regenerativa de l'Hospital Quirón de Barcelona i del centre de medicina antienvelliment WGB Bioregeneració.
Una metgessa catalana.